Hładka přetoržnička

Hładka přetoržnička (Herniaria glabra) je rostlina ze swójby  nalikowych rostlinow (Caryophyllaceae). Dalše serbske ludowe mjeno je močenka.

 Wopis 
Hładka přetoržnička je jednolětna rostlina abo trajne zelo, kotrež docpěwa wysokosć wot 5 hač 30 cm. Lêžaca rostlina je naha abo słabje kosmata a jara rozhałuzowana.

 Łopjena 
Łopjena su zdźěla přećiwostejne, zwjetša pak schódne, owalne hač lancetojte, sedźace, nahe žołtozelene a docpěwaja dołhosć wot 3 hac 8 mm.

 Kćenja 
Kćěje wot junija hač oktobra. Kćenja docpěwaja wulkosć wot něhdźe 1 mm, wutworja kłubičku ze sydom hač dźesać kćenjow a steja w łopjenowych rozporach. Krónowe łopješka su swobodne, prašiwe abo faluja. 

 Maćizny  
Rostlina wobsahuje saponiny, flavoniody a hydroksykumariny.

 Stejnišćo 
Rosće na nawěwach, pućach, pěskowych trawnikach, dwórnišách a w zahrodnistwach. Preferuje suche, małowapnite, pěskowe abo šćerkojte pódy.

 Rozšěrjenje 
Rostlina je w Europje rozšěrjena.

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 352 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 368 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Nalikowe rostliny